als_Latn dik_Latn sag_Latn
Porteri i Kombëtares Shqiptare, Samir Ujkani, ka folur për “Gazetën e Siçilisë” për rikthimin e tij tek Palermo dhe mundësinë për të qënë numri 1 i ekipit zirozë. Ujkani, i cili është në bashkëpronësi me Novarën, u shpreh mbi dëshirën e tij për të luajtur në Siçili: “Jam shumë i lumtur, më në fund erdhi mundësia ime dhe pres me padurim t’ia rinis me Palermon, aty ku filloi karriera ime në nivele të larta para 4 sezonesh. Jam i qetë, po e përjetoj këtë aventurë të re me shumë dëshirë. Nuk më mbetet gjë tjetër, veçse të falendëroj presidentin Zamparini, i cili ka bërë shumë për mua. Zamparini më solli në Itali para katër vitesh, dhe tani po më jep mundësinë që të rivesh fanellën rozë, të pres topat në Stadiumin “Barbera”, ku deri më tani kisha luajtur vetëm si kundërshtar. Vlerësimi i presidentit më jep shumë kurajo. Herën e fundit më telefonoi rreth dy muaj më parë, kur sapo isha rekuperuar nga një prej dëmtimeve të shumta që pësova gjatë sezonit të kaluar. Gjatë asaj bisede më kërkoi që ta rimerrja veten shpejt, dhe të rikthehesha më i fortë se më përpara!” / Asport.info /
You must be logged in to post a comment Login
als_Latn eng_Latn